Coleen Vogel

Coleen Vogel ni mtaalamu wa hali ya hewa wa Afrika Kusini anayehusika katika kazi ya kimataifa kuhusu mabadiliko ya hali ya hewa. Yeye ni Profesa Maarufu katika Chuo Kikuu cha Witwatersrand. Mnamo mwaka 2009 alikuwa mshindi wa tatu wa Tuzo ya Burtoni kwa kazi yake.

Maisha na Kazi
Vogel alifunzwa kama mtaalamu wa hali ya hewa. Akifanya Kazi katika chuo kikuu cha Witwatersrand jijini Johannesburg ambapo alikuja kuwa Profess maarufu kwenye chuo cha Global Change Institute. Alikuwa Mwandishi kiongozi wa ripoti ya nne ya ukaguzi wa mdahalo wa Serikali mbali mbali kuhusu mabadiliko ya Hali ya Hewa, kikundi cha pili kilichofanya Kazi kwa upande wa Afrika, na pia alikuwa Mwenyekiti wa kamati ya kimataifa ya Sayansi na programu ya vipimo vya kibinadamu katika mabadiliko ya Hali ya Hewa.

Mnamo mwaka 2009 alichaguliwa kuwa mtu wa tatu kupokea Tuzo ya Burtoni.

Mnamo mwaka 2022 alichapisha onyo pamoja na Francois Engelbrecht, Alize le Roux na Aimee-Noel Mbiyozo likisema kwamba Afrika Kusini inahitaji kuwa tayari zaidi kukabiliana na mabadiliko ya tabianchi. Hili lilifuata mafuriko ya KwaZulu-Natal ya 2022 yaliyoua angalau watu 435, kuwaacha watu 40,000 bila makazi na kuharibu nyumba 4,000. Walikubali kwamba mafuriko ya kiwango hicho yamewahi kutokea hapo awali, lakini tofauti sasa ni kwamba yanatokea mara kwa mara zaidi kutokana na mabadiliko ya tabianchi. Hapo awali, baada ya wimbi la joto la mwaka 2021, alikuwa amesisitiza umuhimu wa maandalizi bora zaidi, akibainisha haja ya kudumisha mawasiliano mazuri na nchi za Kaskazini ya dunia na kwamba Afrika pamoja na vyuo vikuu vyake vinapaswa kushiriki zaidi.

Vogel anatambulika kama mtaalamu mashuhuri katika Usimamizi wa Maafa nchini Afrika Kusini, akiwa amehusika katika kuandaa mapendekezo ya kijani, nyaraka za sera (white papers), na kusaidia katika Sheria ya Usimamizi wa Maafa. Mnamo mwaka 2022 alikuwa kiongozi wa Jiji la Johannesburg katika masuala ya Uhimilivu na Mabadiliko ya Tabianchi.

Marejeo
Jamii:wanasayansi wa Afrika Kusini